Babelscape/SREDFM huggingface dataset:
Τίτος Κλαύδιος Αρτεμίδωρος

Ο Τίτος Κλαύδιος Αρτεμίδωρος ή Τιβέριος (1ος αιώνας μ.Χ.) ήταν αρχαίος ολυμπιονίκης από τις Τράλλεις, ο οποίος στέφθηκε νικητής στο άθλημα του παγκράτιου στους 212ους (69 μ.Χ.) ολυμπιακούς αγώνες της αρχαιότητας. Είχε προηγουμένως προσπαθήσει να συμμετάσχει στο παγκράτιο παίδων κατά την προηγούμενη ολυμπιακή διοργάνωση, αλλά είχε απορριφθεί επειδή ήταν πολύ νεαρός, αναπτύχθηκε όμως πολύ γρήγορα και νίκησε όλους τους παλαιούς αντιπάλους που είχε αντιμετωπίσει στο παρελθόν.
Ξενόδαμος ο Αντίκυρος

Ο Ξενόδαμος ο Αντίκυρος (1ος αιώνας μ.Χ.) ήταν αρχαίος Έλληνας ολυμπιονίκης από την Αντίκυρα της Βοιωτίας, ο οποίος στέφθηκε νικητής στο άθλημα του παγκράτιου στους 211ους (67 μ.Χ.) ολυμπιακούς αγώνες της αρχαιότητας. Υπήρχε ορειχάλκινος ανδριάντας του στο γυμνάσιο της πόλης. Οι 211οι αγώνες δεν είχαν καταγραφεί στα πρακτικά των Ηλείων στην Ολυμπία, καθώς η διοργάνωση τους ήταν παράτυπη, μια και οι αγώνες προορίζονταν να γίνουν το 65 αντί για το 67, αλλά ο αυτοκράτορας Νέρωνας άλλαξε την ημερομηνία διεξαγωγής ώστε να συμπέσει με την επίσκεψη του στην Ελλάδα 2 χρόνια αργότερα.
Φιλαρμονία του Έλβα

Η Φιλαρμονία του Έλβα () είναι αίθουσα συναυλιών που βρίσκεται στο Αμβούργο, πάνω στο νησί Γκράσμπροοκ, στον ποταμό Έλβα. 

Το προσχέδιο της αίθουσας επεξεργάστηκε το αρχιτεκτονικό γραφείο Herzog & de Meuron. Τα επίσημα αποκαλυπτήρια έγιναν στις 11 Ιανουαρίου 2017 10 χρόνια μετά την οικοδόμηση.
Το ύψος του κτίριου είναι 110 μέτρα. Εκτός από μεγάλη αίθουσα συναυλιών με 2100 θέσεις, υπάρχει μικρή αίθουσα συναυλιών με 550 θέσεις, ξενοδοχείο με 244 δωμάτια, 45 διαμερίσματα, καταστήματα, εστιατόρια και στάθμευση. Στον 8ο όροφο υπάρχει δωρέαν εξέδρα παρατήρησης.
Χατσιμουσταφαλί

Το Χατσιμουσταφαλί (αζερικά: Hacımustafalı) είναι ένα χωριό στο δήμο Τσεφερλί στην επαρχία Ιμισλί του Αζερμπαϊτζάν. Βρίσκεται στο νοτιοανατολικό μέρος του Αζερμπαϊτζάν.
Μάρκος Αυρήλιος Δημήτριος

Ο Μάρκος Αυρήλιος Δημήτριος (2ος αιώνας μ.Χ.) ήταν αρχαίος ολυμπιονίκης από την Αλεξάνδρεια, ο οποίος στέφθηκε νικητής στο άθλημα του παγκράτιου στους 233ους (153 μ.Χ.) ολυμπιακούς αγώνες της αρχαιότητας. Υπήρξε περιοδονίκης στο ίδιο αγώνισμα με νίκες κατά την ίδια χρονική περίοδο στα Πύθια, Νέμεα, και Ίσθμια. Γιος του ήταν ο Μάρκος Αυρήλιος Ασκληπιάδης (Ερμόδωρος) ο οποίος έγινε ολυμπιονίκης στο ίδιο άθλημα στους 240ους αγώνες το 181.
Φαίδιμος ο Αλεξανδρινός

Ο Φαίδιμος ο Αλεξανδρινός (αρχ.ελληνικά: "Ἀλεξανδρεύς", 2ος αιώνας π.Χ.) ήταν αρχαίος Έλληνας ολυμπιονίκης από την Αλεξάνδρεια της Τρωάδας, ο οποίος στέφθηκε νικητής στο άθλημα του παγκράτιου παίδων στους 145ους (200 π.Χ.) ολυμπιακούς αγώνες της αρχαιότητας. Υπήρχε ανδριάντας του στην πόλη Ναύκρατις της Αιγύπτου.
Γάιος Περήλιος Αυρήλιος Αλέξανδρος

Ο Γάιος Περήλιος Αυρήλιος Αλέξανδρος (2ος/3ος αιώνας) ήταν αρχαίος ολυμπιονίκης από την Θυάτειρα, ο οποίος στέφθηκε νικητής στο άθλημα του παγκράτιου στους 247ους (209 μ.Χ.) ολυμπιακούς αγώνες της αρχαιότητας. Υπήρξε περιοδονίκης στο ίδιο αγώνισμα με νίκες κατά την ίδια χρονική περίοδο στα Πύθια, Νέμεα, και Ίσθμια, και αργότερα διατέλεσε αρχιερέας του αθλητικού σωματείου στη Ρώμη.
Λούκιος Σιλίκος Φίρμος Μανδρογένης

Ο Λούκιος Σιλίκος Φίρμος Μανδρογένης (2ος/3ος αιώνας) ήταν αρχαίος ολυμπιονίκης από την Μαγνησία του Μαιάνδρου, ο οποίος στέφθηκε νικητής στο άθλημα του παγκράτιου στους 248ους (213 μ.Χ.) ολυμπιακούς αγώνες της αρχαιότητας. Υπήρξε περιοδονίκης στο ίδιο αγώνισμα με νίκες κατά την ίδια χρονική περίοδο στα Πύθια, Νέμεα, και Ίσθμια.
Νταργιούρντ

Το Νταργιούρντ είναι ένα χωριό και δήμος της επαρχίας Γκαμπαντάι του βορειοδυτικού Αζερμπαϊτζάν. Έχει πληθυσμό 1,548 κατοίκων. Ο δήμος αποτελείται από τα χωριά Νταργιούρντ, Τσεφερλί, και Ναγκιλάρ.
Αμύντας ο Ερέσιος

Ο Αμύντας ο Ερέσιος (γιος του Ελλάνικου, 2ος αιώνας π.Χ.) ήταν αρχαίος Έλληνας ολυμπιονίκης από την Ερεσό της Λέσβου (ή κατά άλλη εκδοχή από την Έφεσο), ο οποίος στέφθηκε νικητής στο άθλημα του παγκράτιου παίδων στους 156ους (156 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του γλύπτη Πολυκλή.
Ιούδας Αμπραβανέλ

Ο Ιούδας Αμπραβανέλ (1465-1530) ήταν ιατρός, ποιητής, φιλόσοφος.
Πόπλιος Αίλιος Αριστόμαχος

Ο Πόπλιος Αίλιος Αριστόμαχος (1ος αιώνας μ.Χ.) ήταν αρχαίος Έλληνας ολυμπιονίκης από τη Μαγνησία του Μαιάνδρου, ο οποίος στέφθηκε νικητής στο άθλημα του παγκράτιου παίδων στους 224ους ολυμπιακούς αγώνες της αρχαιότητας (117 μ.Χ.). Μεγαλώνοντας ο Αριστόμαχος γνώρισε πολλές διακρίσεις σε πλήθος διοργανώσεων και αυτοπροσδιοριζόταν ως περιοδονίκης, αν και δεν είχε νίκη στα Πύθια. Αργότερα χρημάτισε εκπρόσωπος του Ρωμαίου αυτοκράτορα Αδριανού, και οργάνωσε ολυμπιακούς αγώνες στην Κύζικο. Ως αντάλλαγμα για τις υπηρεσίες του του απονεμήθηκε η ρωμαϊκή υπηκοότητα.
Μενάλκης ο Οπούντιος

Ο Μενάλκης ο Οπούντιος (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Οπούντα της Λοκρίδας ο οποίος στέφθηκε ολυμπιονίκης στο αγώνισμα της πυγμαχίας κατά τους 78ους (468 π.Χ.) ολυμπιακούς αγώνες της αρχαιότητας.
Νήσος Βράνγκελ

Η Νήσος Βράνγκελ (Ρώσικα: о́стров Вра́нгеля) είναι νησί στον Αρκτικό Ωκεανό, ανάμεσα στην Θάλασσα Τσούκτσι και στην Ανατολική Σιβηρική Θάλασσα και ένας από τους πιο απομακρυσμένους προστατευόμενους δρυμούς σε ολόκληρη τη Ρωσία.

Το νησί έχει έκταση 7.510 τετραγωνικών χιλιομέτρων και βρίσκεται πάνω στον 180ο μεσημβρινό -στο σημείο που ενώνεται το ανατολικό και το δυτικό ημισφαίριο- και το χωρίζει σε δύο σχεδόν ίσα μέρη. Πρόκειται για το βορειότερο δίδυμο των νησιών Γκαλαπαγκός. Παρά το δριμύ κλίμα αλλά και χάρη σ’ αυτό, το νησί εξακολουθεί να είναι μια μοναδική όαση άγριας ζωής. Βιολογική ποικιλία ανάλογη με αυτή του νησιού Βράνγκελ δεν υπάρχει πουθενά στα αρκτικά νησιωτικά εδάφη. Στο νησί αυτό συναντάται ο μεγαλύτερος αριθμός πολικών αρκούδων στην Γη. Φιλοξενεί επίσης τον μεγαλύτερο πληθυσμό θαλασσίων ίππων παγκοσμίως, και παράλληλα είναι ο μοναδικός ασιατικός αναπαραγωγικός βιότοπος της λευκής χήνας.

Σύμφωνα με τους παλαιοντολόγους, το νησί Βράνγκελ ήταν το τελευταίο καταφύγιο των μαλλιαρών μαμούθ. Σχετικές έρευνες απέδειξαν ότι εδώ έζησε ένα νανοειδές υποείδος των μαμούθ 6.000 χρόνια μετά την εξαφάνισή τους από όλα τα άλλα μέρη του κόσμου. Ολόκληρο το νησί είναι διάσπαρτο με σπειροειδείς χαυλιόδοντες μαμούθ.

Κατηγορία:Μνημεία Παγκόσμιας Κληρονομιάς στη Ρωσία
Ασάμων ο Ηλείος

Ο Ασάμων ο Ηλείος (4ος αιώνας π.Χ.) ήταν αρχαίος Έλληνας ολυμπιονίκης από την Ηλεία ο οποίος στέφθηκε ολυμπιονίκης στο αγώνισμα της πυγμαχίας κατά τους 110ους (340 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του Μεσσήνιου γλύπτη Πυριλάμπη.
Ατυάνας ο Αδραμυττινός

Ο Ατυάνας ο Αδραμυττινός (γιος του Ιπποκράτη, 1ος αιώνας π.Χ.) ήταν αρχαίος Έλληνας ολυμπιονίκης από το Αδραμύττιο ο οποίος στέφθηκε ολυμπιονίκης στο αγώνισμα της πυγμαχίας κατά τους 177ους (72 π.Χ.) ολυμπιακούς αγώνες της αρχαιότητας. Στα γραπτά του Φλέγοντα του Τραλλιανού αναφέρεται πως ο Ατυάνας σκοτώθηκε από πειρατές.
Φωτίων ο Εφέσιος

Ο Φωτίων ο Εφέσιος (γιος του Βαρπίονα, 2ος αιώνας μ.Χ.) ήταν αρχαίος Έλληνας ολυμπιονίκης από την Έφεσο ο οποίος στέφθηκε ολυμπιονίκης στο αγώνισμα της πυγμαχίας κατά τους 238ους (173 μ.Χ.) ολυμπιακούς αγώνες της αρχαιότητας.
Τσόλπι

Το Τσόλπι (αζερικά: Çolpı) είναι ένα χωριό και δήμος της επαρχίας Σαατλί του νοτιοανατολικού Αζερμπαϊτζάν. Το χωριό απέκτησε καθεστώς δήμου το 2004.
Α΄ κατηγορία ΕΠΟΛ 2014-15

Η Α΄ κατηγορία ΕΠΟΛ 2014-15 αποτέλεσε το 58ο πρωτάθλημα στη Α΄ κατηγορίας ΕΠΟΛ. Το πρωτάθλημα κέρδισε η Αναγέννηση Τραχωνίου για δεύτερη φορά στην ιστορία της.
Άρχιππος ο Λέσβιος

Ο Άρχιππος ο Λέσβιος (γιος του Καλλιφάνη, 4ος/3ος αιώνας π.Χ.) ήταν αρχαίος Έλληνας ολυμπιονίκης από τη Λέσβο, ο οποίος στέφθηκε ολυμπιονίκης στο αγώνισμα της πυγμαχίας κατά τους 120ους (300 π.Χ.) ολυμπιακούς αγώνες της αρχαιότητας. Υπήρξε επίσης περιοδονίκης με παράλληλες νίκες στα Πύθια, Νέμεα, και Ίσθμια, ενώ κατά τη νίκη του στους ολυμπιακούς αγώνες ήταν μόλις 20 χρονών.
Ζακ Λακαρριέρ

Ο Ζακ Λακαρριέρ ("Jacques Lacarrière", 2 Δεκεμβρίου 1925 - 17 Σεπτεμβρίου 2005) είναι Γάλλος συγγραφέας, από τους κυριότερους συντελεστές της προβολής της ελληνικής λογοτεχνίας στη Γαλλία, κριτικός, μεταφραστής, δοκιμιογράφος και στοχαστής.
Β΄ κατηγορία ΕΠΟΛ 2014-15

Το πρωτάθλημα Β΄ κατηγορία ΕΠΟΛ 2014-15 κέρδισε η Δόξα Πολεμιδιών.
Κύπελλο Β΄ κατηγορίας ΕΠΟΛ 2014-15

Το Κύπελλο Β΄ κατηγορίας ΕΠΟΛ 2014-15 ήταν η 1η έκδοση του Κυπέλλου Β΄ κατηγορίας ΕΠΟΛ. Νικήτρια ήταν η για 1η φορά στην ιστορία της.
Σλάβκο Κάλεζιτς

Ο Σλάβκο Κάλεζιτς (Μαυροβουνιακά: Славко Калезић, γεν. 4 Οκτωβρίου 1985) είναι τραγουδιστής και στιχουργός από το Μαυροβούνιο. Εκπροσωπησε το Μαυροβούνιο στην Eurovision 2017 με το τραγούδι Space . Δεν κατάφερε να προκριθεί στον τελικό , κατακτώντας την δέκατη έκτη θέση στον α ' ημιτελικό .
Gojira

Οι Gojira είναι γαλλικό heavy metal συγκρότημα, το οποίο δημιουργήθηκε το 1996 στη Μπαγιόν. Αρχικά ονομάζονταν Godzilla, αλλά άλλαξαν το όνομα τους πριν την κυκλοφορία του πρώτου τους δίσκου.

Είναι γνωστοί για τη στιχουργική τους, η οποία επικεντρώνεται σε περιβαλλοντικά θέματα και γνώρισαν μεγάλη επιτυχία μετά το άλμπουμ "L'Enfant Sauvage", μπαίνοντας στο Top-10 της πατρίδας τους, όπως και αρκετών ευρωπαϊκών χωρών, ενώ σκαρφάλωσαν στο Top-40 του αμερικάνικου Billboard.
Α΄ κατηγορία ΕΠΟΛ 2015-16

Η Α΄ κατηγορία ΕΠΟΛ 2015-16 αποτέλεσε το 59ο πρωτάθλημα στη Α΄ κατηγορίας ΕΠΟΛ. Το πρωτάθλημα κέρδισε η Αναγέννηση Τραχωνίου για τρίτη φορά στην ιστορία της.
Άντζου

Το Άντζου-σι ή η πόλη Άντζου είναι μια πόλη στην Πιόνγαναμ-ντο (επαρχία Νότιας Πιόνγαν) της Βόρειας Κορέας και βρίσκεται στις συντεταγμένες . Ο πληθυσμός της ήταν 240,117 κάτοικοι το 2008. Ο ποταμός Τσόνγκτσον περνάει από το Άντζου. 
μικρογραφία|200x200εσ|Ο σιδηροδρομικός σταθμός Σίναντζου στο δυτικό τμήμα του Άντζου
Γιάνα Μπούρτσεσκα

Η Γιάνα Μπούρτσεσκα (, Jana Burčeska, 6 Ιουλίου 1993) είναι Σλαβομακεδόνισσα τραγουδίστρια. Εκπροσώπησε την πρώην Γιουγκοσλαβική Δημοκρατία της Μακεδονίας στον Διαγωνισμό Τραγουδιού της Eurovision 2017 που έλαβε χώρα στην Ουκρανία, με το τραγούδι "Dance alone" ; το οποίο δεν προκρίθηκε στον τελικό του διαγωνισμού. Η ίδια έγινε γνωστή στην ΠΓΔΜ μετά την συμμετοχή της το 2011 στο "Macedonian Idol," όπου τερμάτισε στην πέμπτη θέση.
Ναγκιλάρ

Το Ναγκιλάρ (επίσης, Ναγκυλάρ) είναι ένα χωριό της επαρχίας Γκαμπαντάι του βορειοδυτικού Αζερμπαϊτζάν. Το χωριό αποτελεί μέρος του δήμου Νταργιούρντ.
Σανταβάτ

Το Σανταβάτ είναι ένα χωριό στην επαρχία Αγκντάς του βορειοανατολικού Αζερμπαϊτζάν. Το χωριό αποτελεί μέρος του δήμου Χοσρόφ.
Μπογιούκ Σαμλίκ

Το Μπογιούκ Σαμλίκ (επίσης, Μπγιογιούκ Σαμλύκ) είναι ένα χωριό της επαρχίας Τοβούζ του βορειοδυτικού Αζερμπαϊτζάν. Το χωριό αποτελεί μέρος του δήμου Κεριμπλί.
Επικράδιος ο Μαντίνειος

Ο Επικράδιος ο Μαντίνειος (5ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Μαντίνεια Αρκαδίας, ο οποίος στέφθηκε νικητής στο αγώνισμα της πυγμαχίας παίδων κατά τους 74ους ολυμπιακούς αγώνες της αρχαιότητας (484 π.Χ.). Ο ανδριάντας του στην Ολυμπία ήταν έργο του Αιγινήτη γλύπτη Πτόλιχου.
Αγιάδας ο Ηλείος

Ο Αγιάδας ο Ηλείος (6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο αγώνισμα της πυγμαχίας παίδων κατά τους 73ους ολυμπιακούς αγώνες της αρχαιότητας (488 π.Χ.). Ο ανδριάντας του στην Ολυμπία ήταν έργο του Αιγινήτη γλύπτη Σήραμβου, και τμήματα της βάσης του ανακαλύφθηκαν στην Ολυμπία το 1879.
Κυνίσκος ο Μαντίνειος

Ο Κυνίσκος ο Μαντίνειος (γιος του Κυνίσκου, 5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μαντίνεια Αρκαδίας, ο οποίος στέφθηκε νικητής στο αγώνισμα της πυγμαχίας παίδων κατά τους 80ους (460 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του γλύπτη Πολύκλειτου.
Χαρμίδης ο Ηλείος

Ο Χαρμίδης ο Ηλείος (5ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο αγώνισμα της πυγμαχίας παίδων κατά τους 84ους (444 π.Χ.) ολυμπιακούς αγώνες της αρχαιότητας.
Λυκίνος ο Ηλείος

Ο Λυκίνος ο Ηλείος (5ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο αγώνισμα της πυγμαχίας παίδων κατά τους 87ους (432 π.Χ.) ολυμπιακούς αγώνες της αρχαιότητας.
Γνάθων ο Δίπαιος

Ο Γνάθων ο Δίπαιος (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τα Δίπαια της Αρκαδίας, ο οποίος στέφθηκε νικητής στο αγώνισμα της πυγμαχίας παίδων κατά τους 85ους (440 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του γλύπτη Καλλικλή.
Πεισίρροδος ο Θούριος

Ο Πεισίρροδος ο Θούριος ή Πεισίδωρος (5ος/4ος αιώνας π.Χ.), ήταν αρχαίος Έλληνας ολυμπιονίκης με καταγωγή από τους Θούριους, ο οποίος στέφθηκε νικητής στο αγώνισμα της πυγμαχίας παίδων κατά τους 94ους (404 π.Χ.) ολυμπιακούς αγώνες της αρχαιότητας. Ο Πεισίρροδος ήταν εγγονός του Διαγόρα του Ρόδιου, από την πλευρά της μητέρας του της Καλλιπάτειρας.
Σαμλίκ

Το Σαμλίκ (επίσης, Σάμλιχ) είναι ένα χωριό της επαρχίας Τοβούζ του βορειοδυτικού Αζερμπαϊτζάν. Το χωριό αποτελεί μέρος του δήμου Μπογιούκ Κισλάκ.
Εουχένιο Ντερμπέζ

Ο Εουχένιο Ντερμπέζ (ισπανικά: "Eugenio González Derbez", γενν. 2 Σεπτεμβρίου 1961) είναι ο πιο επιτυχημένος τηλεοπτικός και κινηματογραφικός ηθοποιός, σεναριογράφος, σκηνοθέτης και παραγωγός στο Μεξικό, αναγνωρισμένος από τo "Variety" το 2014, ως ο πιο σημαντικός Ισπανόφωνος άντρας στον κόσμο.

Ο Εουχένιο "Ντερμπέζ" είναι ένας από τις πιο σημαντικές δημιουργικές δυνάμεις στη Λατινική Αμερική, και είναι ο πιο αναγνωρισμένος ηθοποιός μεταξύ του ισπανόφωνου πληθυσμού στις ΗΠΑ.

Η ταινία του "Πουθενά χωρίς την κόρη μου", την οποία σκηνοθέτησε, συνέγραψε και πρωταγωνίστησε, έγινε η πιο επιτυχημένη ισπανόγλωσση ταινία στις ΗΠΑ και σε όλο τον κόσμο, και έσπασε πολλά ρεκόρ εισιτηρίων, κερδίζοντας πάνω από $100.000.000.

Ο Εουχένιο είναι ο πρωταγωνιστής, σεναριογράφος, σκηνοθέτης, παραγωγός και δημιουργός ορισμένων από τις πιο δημοφιλείς ισπανόγλωσσες τηλεοπτικές εκπομπές όλων των εποχών, συμπεριλαμβανομένων των "Al Derecho y Al Derbez" , "Derbez en cuando", "XHDRBZ", "Vecinos", και "La familia P. Luche".
Αντινοείς

Οι Αντινοείς (), (ο δήμος: Αντινοείων) ήταν αρχαίος οικισμός - πόλη και δήμος της Αδριανίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Αντινοείς) ονομάζονταν και οι δημότες του δήμου αυτού.
Καζιμλί

Το Καζιμλί (επίσης, Κιαζιμλί) είναι ένα χωριό της επαρχίας Τοβούζ του βορειοδυτικού Αζερμπαϊτζάν. Το χωριό αποτελεί μέρος του δήμου Τσατάχ.
Δηλόνιξ η βασιλική

Η Δηλόνιξ η βασιλική "(Delonix regia)", γνωστή κυρίως ως ποϊντσιάνα, ποϊνσιάνα ή παγώνι, είναι ένα είδος ανθοφόρων φυτών στην οικογένεια των Φαβίδων "(Fabaceae)", υποοικογένεια "Caesalpinioideae". Είναι γνωστή για τα φύλλα που μοιάζουν με φτέρη και τα επιδεικτικά της άνθη. Σε πολλές τροπικές περιοχές του κόσμου καλλιεργείται ως καλλωπιστικό δέντρο και στα Αγγλικά του έχει δοθεί η ονομασία «βασιλική ποϊντσιάνα» "(«royal poinciana»)" ή «επιδεικτικό» "(«flamboyant»)". Είναι επίσης ένα από τα πολλά δέντρα που είναι γνωστά ως "«φλογόδεντρα»".

Το είδος αυτό είχε προηγουμένως τοποθετηθεί στο γένος Ποϊγκιανή "(Poinciana)", το οποίο ονοματίστηκε από τον "Phillippe de Longvilliers de Poincy", που κατά τον 17ο αιώνα ήταν κυβερνήτης του "Saint Christophe" (Αγίου Χριστοφόρου). Είναι ένα μη "nodulating" όσπριο.
Απολλωνιείς

Οι Απολλωνιείς ή "Απολλωνία" ή "Απολλωνιά" (), (ο δήμος: Απολλωνιείων) ήταν αρχαίος οικισμός - πόλη και δήμος της Ατταλίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Απολλωνιείς) ονομάζονταν και οι δημότες του δήμου αυτού.
Γιογκουνμπουλάκ

Το Γιογκουνμπουλάκ (αζερικά: Yoğunbulaq) είναι χωριό στο δήμο Τσομπανσιγκνάκ στην επαρχία Τοβούζ του Αζερμπαϊτζάν. Βρίσκεται στο βορειοδυτικό μέρος της χώρας.
Škoda Fabia

Το Škoda Fabia είναι ένα supermini αυτοκίνητο πόλης της κατηγορίας B που παράγεται από την τσεχική αυτοκινητοβιομηχανία Škoda Auto. Η πρώτη γενιά του μοντέλου, κυκλοφόρησε στα τέλη του 1999, ως ο αντικαταστάτης του Škoda Felicia, και σήμερα βρίσκεται στην τρίτη γενιά του. Υπεύθυνη για την σχεδίαση, κατασκευή και παραγωγή του, είναι η Škoda Auto, αλλά το μηχανικό του υπόβαθρο είναι πάντα κοινό με άλλα μοντέλα του Ομίλου Volkswagen. Από την πρώτη γενιά του Fabia μέχρι σήμερα, η τοποθέτηση του κινητήρα είναι σε θέση διαμήκη, ενώ η μετάδοση της κίνησης είναι πάντα στους μπροστινούς τροχούς.

Διαχρονικά, είναι ένα από τα σημαντικότερα μοντέλα της τσεχικής αυτοκινητοβιομηχανίας και μάλιστα σε κάποιες χώρες της Ευρώπης είναι το πρώτο σε πωλήσεις μοντέλο της εταιρείας ή ακόμα και το πρώτο συνολικά σε επίπεδο εθνικής αγοράς.
Ευγενία Μανωλίδου

Η Ευγενία Καραγιαννίδου, γνωστή ως Ευγενία Μανωλίδου, είναι Ελληνίδα συνθέτρια κλασσικής μουσικής, διευθύντρια ορχήστρας, τηλεπαρουσιάστρια ψυχαγωγίας και σύζυγος του πολιτικού Άδωνι Γεωργιάδη.
Οίκος των Γουέλφων

Ο Οίκος των Γουέλφων (Welfen) είναι ένας δυναστικός Οίκος της Ευρώπης που εμφανίστηκε τον 11ο αιώνα. Στην Έριδα της Περιβολής οι Γουέλφοι στη βόρεια Ιταλία υποστήριζαν τον Πάπα, ενώ οι Γιβελλίνοι τον Γερμανό βασιλιά. Σε μέλη του Οίκου δινόταν από τον Γερμανό βασιλιά τα δουκάτα της Βαυαρίας και της Σαξονίας. Κληρονομικά κατείχαν μόνο το Μπράουνσβαϊγκ και το Λύνεμπουργκ. Ο Φρειδερίκος Α΄ τους αφαίρεσε τα δουκάτα, ο εγγονός του όμως τους απένειμε τον τίτλο του δούκα για τις κληρονομικές κτήσεις. Σημαίνοντα μέλη είναι ο Όθων Δ΄ της Γερμανίας, η (Αδελαΐδα) Ειρήνη του Μπράουνσβαϊγκ, σύζυγος του Ανδρόνικου Γ΄ Παλαιολόγου Αυτοκράτορα των Ρωμαίων και ο Ιβάν Δ΄ τσάρος της Ρωσίας.

Ένας κλάδος των δουκών του Μπράουνσβαϊγκ-Λύνεμπουργκ είναι αυτός των εκλεκτόρων του Αννόβερου, από τον οποίο προέρχονται οι βασιλείς της Βρετανίας από τον Γεώργιο Α΄ ως τη Βικτώρια.
Λουκάς Βοβενάργκ

Λουκάς Βοβενάργκ(Γαλλίκά: "Luc de Clapiers, marquis de Vauvenargues"), (6 Αυγούστου 1715 – 28 Μαΐου 1747)ήταν Γάλλος ηθολόγος.
thumb|right|Λουκάς Βοβενάργκ
* Ανώνυμος,« Βοβενάργκ Λουκάς»,Θρησκευτική και Ηθική Εγκυκλοπαίδεια,τομ.4(1964),στ.95
Disney's Hercules

Το Disney's Hercules, γνωστό στην Ευρώπη ως Disney's Action Game Featuring Hercules, είναι side-scrolling βιντεοπαιχνίδι πλατφόρμας που αναπτύχθηκε και κυκλοφόρησε από τη Disney Interactive στις 20 Ιουνίου του 1997 για το PlayStation και τα Microsoft Windows. Βασίζεται στην ομώνυμη κινηματογραφική ταινία κινουμένων σχεδίων, και κυκλοφόρησε μία εβδομάδα πριν την προβολή της. Άλλο ένα παιχνίδι βασισμένο σε αυτή κυκλοφόρησε το 1997 για το Game Boy από την THQ. Περιλαμβάνει χαρακτήρες της ελληνικής μυθολογίας, μερικοί από τους οποίους είναι ο ημίθεος Ηρακλής, η Μεγάρα, ο θεός Άδης, αλλά και οι Τιτάνες. Το παιχνίδι δέχθηκε μεικτές προς θετικές κριτικές.
Θέαντος ο Λέπρεος

[[Ημίδραχμο]] της [[Ολυμπία|Ολυμπίας]], χρονολογούμενο μεταξύ 87ης (432 π.Χ.) και 90ης (420 π.Χ.) διοργάνωσης των αγώνων

Ο Θέαντος ο Λέπρεος (ή "Θέας", γιος του Αλκαίνετου, 5ος αιώνας π.Χ.), ήταν αρχαίος Έλληνας ολυμπιονίκης με καταγωγή από το Λέπρεο, ο οποίος στέφθηκε νικητής στο αγώνισμα της πυγμαχίας παίδων κατά τους 90ους (420 π.Χ.) ολυμπιακούς αγώνες της αρχαιότητας. Ο πατέρας του ο Αλκαίνετος υπήρξε επίσης ολυμπιονίκης στην πυγμαχία παίδων και κατόπιν στην ανδρών, και ολυμπιονίκης παίδων στο ίδιο άθλημα υπήρξε και ο αδερφός του ο Ελλάνικος κατά την προηγούμενη διοργάνωση.
Ιωσήφ Δημακόπουλος

Ο Ιωσήφ Δημακόπουλος ήταν ιερομόναχος και αγωνιστής της Ελληνικής Επανάστασης.
Πανάρετος Δημαρέσης

Ο Πανάρετος Δημαρέσης (1798-;) ήταν ιερομόναχος και αγωνιστής της Ελληνικής Επανάστασης.
Γιουχάρι Σαλαχλί

Το Γιουχάρι Σαλαχλί (επίσης, Γιοχάρι-Σαλαχλί και Γιουχάρι-Σάλαχλι) αποτελεί χωριό και δήμο της επαρχίας Καζάχ του βορειοδυτικού Αζερμπαϊτζάν. Έχει πληθυσμό 3.406 κατοίκων.
Κόμμα Συμμαχίας της Βόρειας Ιρλανδίας

Το Κόμμα Συμμαχίας της Βόρειας Ιρλανδίας (αγγλ. "Alliance Party of Northern Ireland", ιρλ. "Páirtí Comhghuaillíochta Thuaisceart Éireann", Σκωτικά του Όλστερ "Alliance Pairtie o Norlin Airlann") είναι ένα φιλελεύθερο και κεντρώο πολιτικό κόμμα της Βόρειας Ιρλανδίας. Είναι, αυτή τη στιγμή, το πέμπτο μεγαλύτερο κόμμα στην Εθνοσυνέλευση της Βόρειας Ιρλανδίας, κατέχοντας 8 από τις συνολικά 108 έδρες της.

Το κόμμα ιδρύθηκε το 1970 ως εξέλιξη του Νέου Κινήματος του Όλστερ και εκπροσωπούσε πολιτικά τον μετριοπαθή και μη-σεχταριστικό ενωτισμό. Ωστόσο, με την πάροδο του χρόνου και, ειδικότερα, από τη δεκαετία του 1990, κράτησε μια πιο ουδέτερη στάση έναντι της Ένωσης με το Ηνωμένο Βασίλειο και άρχισε να τοποθετείται περισσότερο σε ευρύτερα φιλελεύθερα και μη-σεχταριστικά ζητήματα. Είναι αντίθετο με το μοίρασμα των εξουσιών ανάμεσα στις κοινότητες της Βόρειας Ιρλανδίας όπως προβλέπεται από τη Συμφωνία της Μεγάλης Παρασκευής, θεωρώντας ότι αυτό διερύνει το χάσμα μεταξύ τους. Στην Εθνοσυνέλευση της Βόρειας Ιρλανδίας, το κόμμα δεν αυτοπροσδιορίζεται ούτε ως ενωτικό ούτε ως ιρλανδικό εθνικιστικό.

Στις γενικές εκλογές του Ηνωμένου Βασιλείου το 2010, το Κόμμα Συμμαχίας της Βόρειας Ιρλανδίας κέρδισε για πρώτη φορά έδρα στη Βουλή των Κοινοτήτων του Ηνωμένου Βασιλείου, κερδίζοντας, μάλιστα, τον Πρώτο Υπουργό της Βόρειας Ιρλανδίας και αρχηγό του Δημοκρατικού Ενωτικού Κόμματος Πίτερ Ρόμπινσον στην έδρα του Ανατολικού Μπέλφαστ. Την έδρα κατέλαβε η Ναόμι Λονγκ, η οποία είναι η πρώτη εκπρόσωπος του κόμματος στη Βουλή των Κοινοτήτων μετά από τον Στράτον Μιλς, ο οποίος προσχώρησε στο κόμμα το 1973 έχοντας αποχωρήσει από το Ενωτικό Κόμμα του Όλστερ. Ωστόσο, στις εκλογές του 2015, το κόμμα έχασε την έδρα του και, έκτοτε, δεν εκπροσωπείται στη Βουλή των Κοινοτήτων.

Το κόμμα είναι μέλος της Φιλελεύθερης Διεθνούς και συνδέεται οργανωτικά με τους Φιλελεύθερους Δημοκράτες στη Μεγάλη Βρετανία.
Τόμας Τσάτερτον

Ο Τόμας Τσάτερτον (20 Νοεμβρίου 1752 – 24 Αυγούστου 1770) ήταν Άγγλος ποιητής.

Αν και ορφανός από πατέρα μεγαλωμένος μέσα στην φτώχεια, ήταν ένα εξαιρετικά φιλομαθές παιδί, που εξέδωσε ώριμο έργο από την ηλικία των έντεκα ετών. Επινόησε το ψευδώνυμο "Thomas Rowley", με το οποίο υπέγραφε ποιήματα και ιστορίες που πολλοί στο τέλος πίστεψαν ότι ήταν αληθινά και ότι τα είχε, πράγματι, γράψει ένας μοναχός του 15ου αιώνα. Στα δεκαεπτά του, αναζήτησε διεξόδους για τα πολιτικά του γραπτά στο Λονδίνο, αφού εντυπωσίασε και τον Δήμαρχο του Λονδίνου Ουίλλιαμ Μπέκφορντ αλλά και τον ηγέτη των ριζοσπαστων Τζον Γουίλκς. Δυστυχώς τα κέρδη του δεν ήταν αρκετά και τελικά αυτοκτόνησε. Η ασυνήθιστη ζωή και ο θάνατός του προσέλκυσε μεγάλο ενδιαφέρον ανάμεσα στους ρομαντικούς ποιητές, και ο Αλφρέ ντε Βινύ έγραψε ένα θεατρικό έργο που εξακολουθεί παίζεται μέχρι και σήμερα. Η ελαιογραφία "Ο Θανάτους του Chatterton" από τον Προ -Ραφαηλίτη καλλιτέχνη Χένρι Γουίλις θεωρείται κλασσικό.
Σαλαχλί Κενγκερλί

Το Σαλαχλί Κενγκερλί (επίσης Σαλακλί Κ'ενγκερλί) είναι ένα χωριό της επαρχίας Αγκντάμ του Αζερμπαϊτζάν. Βρίσκεται στο βορειοδυτικό μέρος της χώρας, στο έδαφος της μη αναγνωρισμένης δημοκρατίας του Ναγκόρνο-Καραμπάχ.
Αστέρι της Ιταλίας

Το Αστέρι της Ιταλίας ή Μεγάλο Αστέρι της Ιταλίας (ιταλικά: "Stella d’Italia" ή "Stellone d'Italia") είναι το αρχαιότερο σύμβολο ταυτότητας της ιταλικής γης. Σήμερα έχει συσχετιστεί με την Δεσπόζουσα Ιταλία (ιταλικά: "Italia turrita"), την αρχαία αλληγορική αναπαράσταση της Ιταλίας.
ORF Sport +

To ORF Sport + είναι Αυστριακό αθλητικό τηλεοπτικό κανάλι που ανήκει από το δημόσιο ραδιοτηλεοπτικό φορέα, ORF.
Το κανάλι είναι διαθέσιμο μέσω του δορυφόρου Astra 1KR, 19.2°E, καλωδιακά και επίγεια ψηφιακά (DVB-Τ), στην Αυστρία και σε μέρη της Ευρώπης .
Κιζίλ Κενγκερλί

Το Κιζίλ Κενγκερλί (επίσης Γκιζίλ Κ'γιονγκερλί και Κιζίλ Κένγκερλι) είναι ένα χωριό της επαρχίας Αγκντάμ του Αζερμπαϊτζάν. Βρίσκεται στο βορειοδυτικό μέρος της χώρας.
Toyota Crown

Το Toyota Crown είναι μια σειρά από πολυτελή σεντάν της Toyota και στοχεύει κυρίως στην αγορά της Ιαπωνίας, αλλά και σε άλλες ασιατικές αγορές. Η πρώτη γενιά του, εισήχθη το 1955 και το μοντέλο διαχρονικά είναι η επικρατούσα τάση στα μεγάλα sedan στην ιαπωνική αγορά. Επίσης, είναι το μακροβιότερο όνομα στην ιστορία της Toyota, ενώ ήταν και το πρώτο μοντέλο της εταιρείας που άρχισε να εξάγεται στις ΗΠΑ - για την ακρίβεια, από το 1958. Από τον Ιούνιο του 2018, παράγεται η 15η γενιά του.

Σε μια λίγο μακρύτερη εκδοχή της πλατφόρμας του Crown, βασίζεται το Toyota Crown Majesta, που εμφανίστηκε μετά τη διεθνή καθιέρωση της Toyota Celsior / Lexus LS στα τέλη του 1989. Το Crown Majesta τοποθετείται ως ένα σύγχρονης αισθητικής πολυτελές σεντάν και ως εναλλακτική λύση αντί για την ρετρό αισθητικής λιμουζίνα Toyota Century.
Βαλιλάρ

Το Βαλιλάρ (αζερικά: "Valilar") είναι ένα χωριό στην επαρχία Γιεβλάχ του Αζερμπαϊτζάν. Βρίσκεται στο βορειοδυτικό μέρος της χώρας.
Κρίστοφερ Ριβ

Ο Κρίστοφερ Ριβ (αγγλικά: "Christopher D'Olier Reeve", 25 Σεπτεμβρίου 1952 - 10 Οκτωβρίου 2004) ήταν Αμερικανός ηθοποιός, παραγωγός, σκηνοθέτης κινηματογραφικών ταινιών, ακτιβιστής και συγγραφέας. Συγκεκριμένα, έγινε διάσημος από την ιδιότητα του ως ηθοποιός. Είναι κυρίως γνωστός από τον ρόλο του ως Σούπερμαν στην ομώνυμη σειρά ταινιών, με πρωταγωνιστή τον ίδιο.

Γεννήθηκε το 1952 στην Νέα Υόρκη και πέθανε το 2004 στο Όρος Κίσκο. Ήταν παντρεμένος με την Ντάνα Μοροσίνι από το 1992 μέχρι και το θάνατο του, το 2004. Για τον ρόλο του ως Σούπερμαν στην ομώνυμη ταινία του 1978 κέρδισε ένα βραβείο BAFTA του Πιο Υποσχόμενου Νεοαφιχθέντα σε Α' Ανδρικό Ρόλο.

Στις 27 Μαΐου 1995, είχε σοβαρό ατύχημα όταν έπεσε από ένα άλογο κατά τη διάρκεια ιππασίας στην Βιρτζίνια και έμεινε τετραπληγικός. Έμεινε παράλυτος ως τον θάνατο του.
Ελάτη η βαλσαμική

Η Ελάτη η βαλσαμική "(Abies balsamea)" ή άλλως ελατοβάλσαμο είναι ένα βορειοαμερικανικό έλατο, ιθαγενές στο μεγαλύτερο τμήμα του ανατολικού και του κεντρικού Καναδά (Νέα Γη), τη δυτική προς κεντρική Βρετανική Κολομβία και τις βορειοανατολικές Ηνωμένες Πολιτείες (Μινεσότα ανατολικά προς το Μέιν και νότια στα Απαλάχια Όρη έως τη Δυτική Βιρτζίνια).
White Riot

To White Riot είναι τραγούδι του αγγλικού πανκ-ροκ συγκροτήματος The Clash. Υπήρξε το πρώτο σινγκλ του γκρουπ. Βγήκε ως 7ιντσο 45άρι (7" 45rpm single), με αριθμό καταλόγου "S CBS 5058", από τη δισκογραφική εταιρία CBS (Columbia) στις 18 Μαρτίου 1977. Το τραγούδι ανέβηκε μέχρι τη θέση αρ. 38 των βρετανικών τσαρτ. Περιλαμβάνεται στο πρώτο άλμπουμ τους με τίτλο "The Clash", τo oποίο κυκλοφόρησε τον Απρίλιο του 1977 στη Μ. Βρετανία. To σινγκλ έλαβε εύφημο μνεία από το περιοδικό "New Musical Express" (ΝΜΕ), ενώ σύμφωνα με τον Τομ Pόμπινσον, η κυκλοφορία του υπήρξε το πρώτο γεγονός με σημασία εκείνης της χρονιάς στο χώρο της ροκ. Στη β' πλευρά του δίσκου βρισκόταν το τραγούδι «1977», στους στίχους του οποίου συνοψιζόταν με εύγλωττο τρόπο το μανιφέστο-πιστεύω των Clash στα πρώτα βήματά τους: «No Elvis, Beatles, or The Rolling Stones | in 1977».
Dark Arena

Το Dark Arena είναι βιντεοπαιχνίδι βολών πρώτου προσώπου που αναπτύχθηκε από τη Graphic State Games και κυκλοφόρησε από τη Majesco και THQ για το Game Boy Advance. Ήταν το πρώτο παιχνίδι του είδους που ανακοινώθηκε για το Game Boy Advance, αλλά το τέταρτο που κυκλοφόρησε για τη κονσόλα. Ένα άλλο παιχνίδι της ίδιας κονσόλας, το "Cruis'n Velocity", χρησιμοποίησε την ίδια μηχανή.

Πολλοί θεωρούν το παιχνίδι ως ένα "Doom clone", καθώς έχει παρόμοιο gameplay, και οι σχεδιαστές του παιχνιδιού είχαν προσληφθεί από τη κοινότητα modding του "Doom".
4,1 μίλια

Τα 4,1 μίλια είναι ντοκιμαντέρ-ταινία μικρού μήκους σε παραγωγή και σκηνοθεσία της Δάφνης Ματζιαράκη. Το ντοκιμαντέρ αφηγείται μια ημέρα από τη ζωή ενός ανθυποπλοίαρχου του ελληνικού λιμενικού στη Μυτιλήνη, του Κυριάκου Παπαδόπουλου, εν μέσω της προσφυγικής κρίσης. Το ντοκιμαντέρ προτάθηκε για όσκαρ ντοκιμαντέρ μικρού μήκους στα 89α βραβεία της αμερικανικής ακαδημίας. Έχει κερδίσει το πρώτο βραβείο από την Αμερικανική Ακαδημία Κινηματογραφικών Τεχνών και Επιστημών στον Φοιτητικό Διαγωνισμό Κινηματογράφου.9
Αλεξάντερ Τζορτζ Γούντφορντ

Ο σερ Αλεξάντερ Τζορτζ Γούντφορντ (αγγλικά: Sir Alexander George Woodford)γεννήθηκε στις 15 Ιουνίου 1782 και απεβίωσε στις 26 Αυγούστου 1870. Γιός του Συνταγματάρχη John Woodford και της Λαίδης Susan Gordon. Φοίτησε στο Κολέγιο Γουίντσεστερ (Winchester College) και στη Βασιλική Στρατιωτική Ακαδημία.

Ο σερ Αλεξάντερ Τζορτζ Γούντφορντ διετέλεσε αξιωματικός του Βρετανικού Στρατού. Πήρε μέρος στους Ναπολεόντειους Πολέμους. Ηγείτο της 2ης στρατιάς στις μάχες Quatre Brass και του Βατερλώ.

Το 1826 διετέλεσε υποδιοικητής και αργότερα διοικητής ταξιαρχίας στην Κέρκυρα. Τον Ιούνιο του 1832 ανέλαβε Διοικητής των στρατιωτικών δυνάμεων της Βρετανίας στα Ιόνια νησιά. Την ίδια χρονιά και για σύντομο διάστημα, μετά την αναχώρηση του Φρεντερίκ Άνταμ (10 Απριλίου 1832), διετέλεσε προσωρινά για κάποιους μήνες Ύπατος Αρμοστής των Ιονίων Νήσων. Στην Κέρκυρα παρέμεινε μέχρι το 1835.
Βελούσινα

Η Βελούσινα (σλαβομακεδονικά: "Велушина") είναι χωριό στον Δήμο Μπίτολα της Βόρειας Μακεδονίας. Η Βελουσίνα βρίσκεται 15 χιλιόμετρα νότια του Μοναστηρίου στη διαδρομή R2333 (περίπου έξι χιλιόμετρα βόρεια των συνόρων με την Ελλάδα), στους πρόποδες του όρους Μπάμπα στην πεδιάδα της Πελαγονίας. Το Ποτάμι της Βελουσίνας περνά μέσα από το χωριό. Είχε 160 κατοίκους το 2002 (79 Αλβανούς, 73 Σλαβομακεδόνες, 5 Ρομά και 3 Σέρβους).

Ετυμολογικά η ονομασία του χωριού αυτού προέρχεται απο την τοπική σλαβική έκφραση «μεγάλη Ελεούσα» ("велика Елеуса" (προφ. «Βέλικα Ελεούσα») – "Велеушина") και που αναφέρεται στην εκκλησία της Θεοτόκου Ελεούσας ("Богородица Елеуса, Μπογκορόντιτσα Ελεούσα") που βρίσκεται στο χωριό. Είναι παρόμοια περίπτωση ονομασίας όπως του χωριού Ελεούσα ("Вељуса, Βελιούσα"), κοντά στην Στρώμνιτσα, με τον εκεί ναό της Υπεραγίας Θεοτόκου της Ελεούσας.

Η εκκλησία της Θεοτόκου Ελεούσας της Βελούσινα είναι αφιερωμένη στην Κοίμηση της Θεοτόκου, είναι μια παλαιοχριστιανική βασιλική που χτίστηκε τον 4ο-5ο αιώνα στα χρόνια του Βυζαντινού Αυτοκράτορα Θεοδοσίου Β΄. Βρίσκεται στην νοτιοανατολική πλευρά της Βελούσινα κοντά στην αρχαία Εγνατία Οδό και στον παλιό δρόμο Καστοριάς - Ηράκλειας. Σήμερα στον τοπικό πληθυσμό είναι γνωστή ως «παληά εκκλησία».

Κατά την Οθωμανική περίοδο ολόκληρος ο χριστιανικός πληθυσμός του χωριού ήταν σλαβόφωνος και υπαγόταν στο Οικουμενικό Πατριαρχείο. Χρησιμοποιώντας τη γλώσσα ως κριτήριο εθνικότητας, ο Ντίμιταρ Μπράνκοφ (ψευδώνυμο του γραμματέα της Βουλγαρικής Εξαρχίας Ντίμιταρ Μίσεφ) κατέγραψε το 1905 στη Βελούσινα 880 κατοίκους, όλοι τους «Βούλγαροι πατριαρχικοί ελληνίζοντες» (γαλλικά: «Bulgares Patriarchistes Grécisants») και ότι στο χωριό λειτουργούσε ελληνικό σχολείο με είκοσι μαθητές. Περιγράφοντας στο αυτοβιογραφικό του αντιπολεμικό μυθιστόρημα "Η ζωή εν τάφω" την ανάρρωσή του κατά τη διάρκεια της συμμετοχής του στο Μακεδονικό Μέτωπο του Α΄ Παγκοσμίου Πολέμου στο σπίτι μιας αγροτικής οικογένειας στη Βελούσινα ο Έλληνας λογοτέχνης Στράτης Μυριβήλης έγραψε για τους κατοίκους του χωριού ότι «δὲ θέλουν νἆναι μήτε «Μπουλγκάρ», μήτε «Σρρπ» μήτε «Γκρρτς». Μοναχὰ «Μακεντὸν ὀρτοντόξ.»».

Στη Βελούσινα γεννήθηκε το 1887 ο έλληνας δάσκλαλος και Μακεδονομάχος Πέτρος Χρήστου.
Helloween EP

Helloween EP είναι ο τίτλος του EP σινγκλ του γερμανικού power metal συγκροτήματος Helloween, το οποίο κυκλοφόρησε τον Μάρτιο του 1985 μέσω της δισκογραφικής εταιρείας Noise Records.

Οι ηχογραφήσεις του ΕΡ πραγματοποιήθηκαν τον Ιανουάριο και τον Φεβρουάριο του ίδιου έτους στο Musiclab Studio του Βερολίνου, με παραγωγούς τα ίδια τα μέλη του συγκροτήματος.

Αν και οι Helloween αργότερα θεωρήθηκαν ένα από τα σπουδαιότερα ονόματα του ευρωπαϊκού power metal, το ύφος της πρώτης τους αυτής κυκλοφορίας ήταν στο speed metal, το οποίο εκείνη την εποχή ήταν ιδιαίτερα δημοφιλές και στις δύο πλευρές του Ατλαντικού.

Το συγκρότημα παρέμεινε ως τετραμελές σχήμα μέχρι το 1986, αφού μετά την κυκλοφορία του πρώτου τους άλμπουμ με τίτλο "Walls of Jericho", ο Κάι Χάνσεν περιορίστηκε σε ρόλο πρώτου κιθαρίστα και εντάχθηκε στο συγκρότημα ο τραγουδιστής Μίκαελ Κίσκε.
Α.Π.Ο. Αήττητος Σπάτων

Ο Αθλητικός Ποδοσφαιρικός Όμιλος Αήττητος Σπάτων είναι Ελληνικός ερασιτεχνικός ποδοσφαιρικός σύλλογος με έδρα τα Σπάτα Αττικής. Επίσημο έτος ίδρυσης του συλλόγου είναι το 1947, έχει χρώματα το πράσινο και το λευκό και έμβλημα το αμπέλι. Διαθέτει τμήμα ποδοσφαίρου και ανήκει στη δύναμη της Ε.Π.Σ. Ανατολικής Αττικής, ενώ στο παρελθόν αποτελούσε σωματείο της Ε.Π.Σ. Αθηνών. Έδρα του αποτελεί το Δημοτικό Στάδιο Σπάτων «Δημήτρης Δημητρίου», με χωρητικότητα 1.500 θεατών.

Έχει παρουσία στα πρωταθλήματα της Δ' Εθνικής και Γ΄ Εθνικής κατηγορίας και την αγωνιστική περίοδο 2018-19 αγωνίστηκε για πρώτη φορά στο επαγγελματικό πρωτάθλημα της Β' Εθνικής κατηγορίας σαν Π.Α.Ε. και με την επαγγελματική επωνυμία ΠΑΕ Α.Π.Ο. Αήττητος Σπάτων.
1,3-διοξετάνιο

Το 1,3-διοξετάνιο (αγγλικά "1,3-dioxetane") είναι οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο C2H4O2, αν και συνήθως παριστάνεται με το γραμμικό τύπο του, 36x36εσ. Είναι ένας ετεροκυκλικός διαιθέρας, που το μόριό του περιέχει έναν τετραμελή δακτύλιο, με εναλλάξ τα άτομα οξυγόνου και άνθρακα.

Εκτός από τη «μητρική» ένωση, ο όρος 1,3-διοξετάνιο μπορεί, επίσης, να αναφέρεται (γενικότερα) σε μια σειρά «θυγατρικών» ή «υποκατεστημένων» παραγώγων ενώσεων, αρκεί να περιέχουν έναν (τουλάχιστον) 1,3-διοξετανικό δακτύλιο, δηλαδή τετραμελή δακτύλιο με εναλλάξ άτομα οξυγόνου και άνθρακα. Μπορεί να θεωρηθεί ως διμερές της μεθανάλης (Η2CO) και μπορεί να παραχθεί με φωτοχημικό διμερισμό της τελευταίας:
formula_1 36x36εσ
Χασιντερέ

Το Χασιντερέ (επίσης, Χασίντερε και Κουμπαλικέντ) είναι χωριό της επαρχίας Αγκσού του βορειοανατολικού Αζερμπαϊτζάν. Το χωριό αποτελεί μέρος του δήμου Νουϊντού.
Walls of Jericho

Walls of Jericho είναι ο τίτλος του πρώτου άλμπουμ του γερμανικού power metal συγκροτήματος Helloween, το οποίο κυκλοφόρησε τον Οκτώβριο του 1985 μέσω της δισκογραφικής εταιρείας Noise Records.

Οι ηχογραφήσεις του δίσκου πραγματοποιήθηκαν τον Σεπτέμβριο και τον Οκτώβριο του ίδιου έτους στο Musiclab Studio του Βερολίνου, με παραγωγούς τα μέλη του συγκροτήματος και τον Χάρις Τζονς.

Το ομώνυμο κομμάτι αποτελεί την εισαγωγή του ""Ride the Sky" και είναι βασισμένο στην μελωδία του παιδικού τραγουδιού "London Bridge Is Falling Down", αν και το συγκρότημα επηρεάστηκε από το μουσικό θέμα "Happy Happy Helloween" της ταινίας "Η νύχτα με τις μάσκες No 3"" ("Halloween III: Season of the Witch").

Κατά την περιοδεία για την προώθηση του άλμπουμ, ο Χάνσεν αντιμετώπισε πρόβλημα να παίζει κιθάρα και να τραγουδάει ταυτόχρονα, με αποτέλεσμα οι Helloween να αναζητήσουν έναν τραγουδιστή, με τον 18χρονο Μίκαελ Κίσκε να αναλαμβάνει το μικρόφωνο του σχήματος.

Ο δίσκος επανεκδόθηκε από τη Noise το 1987 σε μορφή CD, μαζί με το ομώνυμο ΕΡ τους.
Ουσταλκισλάκ

Το Ουσταλκισλάκ (αζερικά: Uştalqışlaq) είναι ένα χωριό και δήμος της επαρχίας Ισμαϊλί του Αζερμπαϊτζάν. Έχει πληθυσμό 233 κατοίκων και βρίσκεται στο βορειοανατολικό μέρος της χώρας.
Πορθμός της Δανίας

thumb|right|300px|
thumb|right|300px|Ο πορθμός της Δανίας

Ο Πορθμός της Δανίας (δανικά: "Danmarksstrædet") ή Πορθμός της Γροιλανδίας (ισλανδικά: "Grænlandssund") είναι ένας πορθμός μεταξύ της Ισλανδίας που βρίσκεται νοτιοανατολικά και της Γροιλανδίας που βρίσκεται βορειοδυτικά. Το νορβηγικό νησί Γιαν Μάγεν βρίσκεται βορειοανατολικά του πορθμού. Συνδέει τη Γροιλανδική Θάλασσα, τμήμα του Αρκτικού ωκεανού, με τον Ατλαντικό ωκεανό και εκτείνεται σε μήκος 480 χλμ. και πλάτος 290 χλμ., στο στενότερό του σημείο, από το Straumnes στα Δυτικά Φιόρδ της Ισλανδίας στο ακρωτήριο Tupinier της Γροιλανδίας. Ο Διεθνής Υδρογραφικός Οργανισμός οριοθετεί τα όρια των δύο ωκεανών (Αρκτικού και Ατλαντικού) ως μία ευθεία γραμμή από το Straumnes στα δυτικά φιόρδ της Ισλανδίας στο Ακρωτήριο Νάνσεν της Γροιλανδίας 336 χλμ. μακριά και 132 χλμ. νοτιοδυτικά του ακρωτηρίου Tunipier.

Κάτω από τη δυτική πλευρά του πορθμού της Δανίας ρέει ο μεγαλύτερος υποβρύχιος καταρράκτης του κόσμου, γνωστός ως καταρράκτης του πορθμού της Δανίας.

Κατά τη διάρκεια του Β΄ Παγκοσμίου πολέμου, στις 24 Μαΐου του 1941, διεξήχθη η Μάχη του πορθμού της Δανίας. Το γερμανικό θωρηκτό Μπίσμαρκ βύθισε το βρετανικό θωρηκτό Χουντ, το οποίο εξερράγη και βυθίστηκε σχεδόν αύτανδρο, αφού από πλήρωμα 1.418 ατόμων επέζησαν μόνο τρεις, ενώ το θωρηκτό Πρίγκηψ της Ουαλίας υπέστη σοβαρές ζημιές κατά τη συμπλοκή. Το Μπίσμαρκ έπλευσε στον Ατλαντικό μέσω του πορθμού, αλλά η ζημιά που υπέστη στη μάχη, σε συνδυασμό με τη βρετανική αεροπορική έρευνα με στόχο την καταστροφή του, οδήγησε στη βύθιση του τρεις ημέρες αργότερα.
Φιλίπ Σινάρ

Ο Φιλίπ Σινάρ (γαλλικά: "Philippe Chinard", 1205 - 1266) ήταν Γάλλος ευγενής, ναύαρχος και κυβερνήτης του Μανφρέδου της Σικελίας. Έπειτα από την κατάληψη από τον Μανφρέδο ορισμένων εδαφών στην Αλβανία, ο Φιλίπ ορίστηκε ως γενικός κυβερνήτης του Μανφρέδου των συγκεκριμένων κτήσεων. Με αρχική του έδρα την Κέρκυρα, ο Σινάρ μετακίνησε, στην συνέχεια, την έδρα του στη Κανίνε, τότε διοικητικό κέντρο της περιοχής του Αυλώνα, όπου και νυμφεύθηκε συγγενικό πρόσωπο του Μιχαήλ Β΄ Κομνηνού Δούκα.

Μαθαίνοντας την είδηση του θανάτου του Μανφρέδου στη Μάχη του Μπενεβέντο, ο Μιχαήλ Β΄ συνωμότησε και πέτυχε να δολοφονήσει τον Φιλίπ Σινάρ, με την βοήθεια της συζύγου του Σινάρ, ωστόσο απέτυχε να καταλάβει τις κτήσεις του Μανφρέδου.
Infiniti

Η Infiniti είναι η πολυτελής θυγατρική εταιρεία της ιαπωνικής αυτοκινητοβιομηχανίας Nissan. Η Infiniti ξεκίνησε επίσημα την πώληση αυτοκινήτων στις 8 Νοεμβρίου 1989 στη Βόρεια Αμερική. Το δίκτυο εμπορίας για τα αυτοκίνητα με το σήμα της Infiniti περιλαμβάνει σήμερα αντιπροσώπους σε περισσότερες από 50 χώρες.
Mitsubishi Motors

Η Mitsubishi Motors Corporation είναι μια πολυεθνική αυτοκινητοβιομηχανία με έδρα το Μινατό στο Τόκιο της Ιαπωνίας. Το 2011, η Mitsubishi Motors ήταν η έκτη μεγαλύτερη ιαπωνική αυτοκινητοβιομηχανία και η δέκατη έκτη μεγαλύτερη σε όλο τον κόσμο. Από τον Οκτώβριο του 2016, η Mitsubishi πωλήθηκε κατά το ένα τρίτο (34%) στην Nissan και έτσι είναι ένα μέρος της συμμαχίας Renault - Nissan.
Live in the UK

Live in the UK είναι ο τίτλος του πρώτου ζωντανά ηχογραφημένου άλμπουμ του γερμανικού power metal συγκροτήματος Helloween, το οποίο κυκλοφόρησε στις 3 Απριλίου του 1989 μέσω της δισκογραφικής εταιρείας Noise Records. Στην Βόρεια Αμερική και την Ιαπωνία το άλμπουμ κυκλοφόρησε με τον τίτλο I Want Out Live και Keepers Live, αλλά χωρίς το κομμάτι "Rise and Fall".

Οι ηχογραφήσεις του πραγματοποιήθηκαν στις 6 Νοεμβρίου του 1988 στο Playhouse Theatre του Εδιμβούργου της Σκωτίας και στις την επομένη στο Apollo Theatre του Μάντσεστερ της Αγγλίας, κατά την περιοδεία "Pumpkins Fly Free Tour".

Ο δίσκος σκαρφάλωσε στο Top-30 στην Γερμανία, την Ιαπωνία, την Σουηδία, την Μεγάλη Βρετανία και την Αυστρία, ενώ υπήρξε το πρώτο τους άλμπουμ που κατάφερε να μπει στο Billboard 200.
Ικιντσί Πασάλι

Το Ικιντσί Πασάλι (επίσης, Μαλίγιε Πασάλι, Πασάλι Μάλιγιε, και Πασάλι Βτόργιε) είναι ένα χωριό της επαρχίας Χατζιγκαμπούλ του βορειοανατολικού Αζερμπαϊτζάν. Το χωριό αποτελεί μέρος του δήμου Σορμπάτσι.
Κόσμος 954

Ο «Κόσμος 954» (ρωσικά: Космос 954‎) ήταν σοβιετικός κατασκοπευτικός δορυφόρος της Γης, ο οποίος εκτοξεύθηκε από τη Σοβιετική Ένωση το 1977. Μια δυσλειτουργία εμπόδισε την ασφαλή απόσπαση του πυρηνικού αντιδραστήρα του, και έτσι όταν ο δορυφόρος επανήλθε στην ατμόσφαιρα το επόμενο έτος διασκόρπισε ραδιενεργά συντρίμματα στον βόρειο Καναδά, με αποτέλεσμα μία εκτεταμένη επιχείρηση καθαρισμού.
Αλέκος Καραβίτης

Ο Αλέκος Καραβίτης (1904 - 1975) ήταν Έλληνας λυράρης.
1,2-διοξετάνιο

μικρογραφία|Φωσφορίζοντα ραβδιά.

Το 1,2-διοξετάνιο (αγγλικά "1,2-dioxetane") είναι οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο C2H4O2, αν και συνήθως παριστάνεται με το γραμμικό τύπο του, 30x30εσ. Είναι ένα ετεροκυκλικό υπεροξείδιο, που το μόριό του περιέχει έναν τετραμελή δακτύλιο, με δυο (2) άτομα γειτονικά οξυγόνου και δυο (2) άτομα άνθρακα, επίσης γειτονικά. Μπορεί, ακόμη, να θεωρηθεί ότι είναι διμερής ένωση της μεθανάλης.

Εκτός από τη «μητρική» ένωση, ο όρος 1,2-διοξετάνιο μπορεί, επίσης, να αναφέρεται (γενικότερα) σε μια σειρά «θυγατρικών» ή «υποκατεστημένων» παραγώγων ενώσεων, αρκεί να περιέχουν έναν (τουλάχιστον) 1,2-διοξετανικό δακτύλιο, δηλαδή τετραμελή δακτύλιο με δύο (2) γειτονικά άτομα άνθρακα, δύο (2) άτομο οξυγόνου, επίσης γειτονικά, και κανένα διπλό δεσμό.

Κατά τη δεκαετία του 1960, βιοχημικοί ανακάλυψαν ότι κάποια παράγωγα του 1,2-διοξετανίου έχουν προσωρινή παρουσία ως ενδιάμεσα των αντιδράσεων, που είναι υπεύθυνες για τη βιοφωταύγεια των πυγολαμπίδων και ορισμένων άλλων πλασμάτων που παρουσιάζουν αυτό το φαινόμενο (της βιοφωταύγειας, δηλαδή). Η υπόθεση αυτή δεν έγινε δυνατό (ακόμη) να αποδειχθεί, γιατί τα κυκλικά υπεροξείδια με τετραμελείς δακτυλίους, δηλαδή τα 1,2-διοξετάνια, είναι αρκετά ασταθή, ώστε να δυσκολεύεται η άρτια μελέτη τους.

Αργότερα, το 1968, έγινε εφικτή η παραγωγή του πρώτου (σχετικά) σταθερού παραγώγου 1,2-διοξετανίου. Πιο συγκεκριμένα, παρασκευάστηκε η ένωση 3,3,4-τριμεθυλο-1,2-διοξετάνιο, ως κίτρινο διάλυμα σε βενζόλιο. Η παρασκευή αυτή πραγματοποιήθηκε στο Πανεπιστήμιο της Αλμπέρτας, στο Έντμοντον του Καναδά. Όταν η ένωση αυτή θερμάνθηκε ως τους 333 K, άρχησε να διασπάται μαλακά, και όχι εκρηκτικά, όπως πολλά άλλα υπεροξείδια συνηθίζουν. Τα προϊόντα διάσπασής του 3,3,4-τριμεθυλο-1,2-διοξετανίου ήταν προπανόνη και αιθανάλη, και η διάσπαση συνοδεύτηκε με ταυτόχρονη εκπομπή μιας απαλής γαλάζιας ακτινοβολίας.

Το δεύτερο παράδειγμα θυγατρικού 1,2-διοξετανίου παρασκευάστηκε λίγο αργότερα: Η συμμετρική ένωση 3,3,4,4-τετραμεθυλο-1,2-διοξετάνιο παρατηρήθηκε με τη μορφή ανοικτοκίτρινων κρυστάλλων, που εξαχνώθηκαν, επαναποτέθηκαν και κρατήθηκαν σε ψυγείο. Η ένωση σχηματίζει διαλύματα σε βενζόλιο, τα οποία διασπώνται μαλακά, με ταυτόχρονη εκπομπή γαλάζιου φωτός. Προσθέτοντας ενώσεις που κανονικά φθορίζουν υπό την επίδραση υπεριώδους φωτός (UV), το εκπεμπόμενο γαλάζιο φως μπορεί να μεταβληθεί.

Η χημειοφωταύγεια των φωσφοριζώντων ραβδιών (και ανάλογων αντικειμένων) περιλαμβάνει τη χρήση 1,2-διοξετανοδιόνης (C2O4), που ανήκει επίσης στα θυγατρικά 1,2-διοξετάνια και διασπάται σε διοξείδιο του άνθρακα.

Άλλα θυγατρικά 1,2-διοξετάνια χρησιμοποιοὐνται σε κλινικές αναλύσεις, όπου η εκπομπή φωτός που παρουσιάζουν μπορεί να μετριέται ακόμη και σε μικρά επίπεδα συγκεντρώσεων των αντίστοιχων ενώσεων και επιτρέπει στους κλινικούς χημικούς να ανιχνεύουν πολύ μικρές συγκεντρώσεις διαφόρων συστατικών σωματικών υγρών.
Pink Bubbles Go Ape

Pink Bubbles Go Ape είναι ο τίτλος του τέταρτου άλμπουμ του γερμανικού power metal συγκροτήματος Helloween, το οποίο κυκλοφόρησε στις 11 Μαρτίου του 1991 μέσω της δισκογραφικής εταιρείας ΕΜΙ Records.

Οι ηχογραφήσεις του δίσκου πραγματοποιήθηκαν τo 1990 στα PUK-Studios του Γκέρλεφ της Δανίας και το Sound House Studio του Αμβούργου, ενώ η μίξη του έγινε στα Battery Studios του Λονδίνου.

Πριν τις ηχογραφήσεις του άλμπουμ, ο κιθαρίστας Κάι Χάνσεν αποχώρησε για να σχηματίσει τους Gamma Ray, δίνοντας την θέση του στον Ρόλαντ Γκράποφ. Τον δίσκο συνόδευαν τα σινγκλ ""Kids of the Century" και "Number One"", το πρώτο εκ των οποίων ανέβηκε ως το # 56 του βρετανικού καταλόγου επιτυχιών. Επίσης, ο δίσκος μπήκε στο Top-20 στη Νορβηγία, την Σουηδία και την Ελβετία, χωρίς όμως να πλησιάσει την εμπορική επιτυχία των προκατόχων του.

Για την προώθηση του άλμπουμ, το συγκρότημα πραγματοποίησε την Pink Bubbles Go Ape On Tour, από τον Απρίλιο ως το Νοέμβριο του 1992, με μία εμφάνιση στο φεστιβάλ Monsters Of Rock στο Μανχάιμ της Γερμανίας στις 15 Αυγούστου.
Σάιμαα

Η θέση της λίμνης Σάιμαα στη Φινλανδία από δορυφόρο. Στα νότια είναι ο [[Φινλανδικός κόλπος]] και στα ανατολικά η λίμνη [[Λάντογκα]]. Η μαύρη γραμμή είναι τα σύνορα Φινλανδίας-Ρωσίας
Η Σάιμαα ("Saimaa") είναι λίμνη της νοτιοανατολικής Φινλανδίας, η μεγαλύτερη της χώρας. Με εμβαδόν 4.377 τετραγωνικά χιλιόμετρα, περίπου, είναι η τέταρτη μεγαλύτερη, φυσική λίμνη γλυκού νερού στην Ευρώπη.
Αμαντού Γκον Κουλιμπαλί

Ο Αμαντού Γκον Κουλιμπαλί ("Amadou Gon Coulibaly", 10 Φεβρουαρίου 1959 – 8 Ιουλίου 2020) ήταν πολιτικός από την Ακτή Ελεφαντοστού , πρωθυπουργός της χώρας του από τον Ιανουάριο του 2017 ως τον θάνατό του, τον Ιούλιο του 2020. Προηγουμένως υπηρέτησε ως Γενικός Γραμματέας της Προεδρίας, επί προεδρίας του Αλασάν Ουαταρά από το 2011 έως το 2017.
Νατάσα Χατζιδάκι

Η Νατάσα Χατζιδάκι (1946-2017) ήταν Ελληνίδα ποιήτρια και λογοτέχνης.
Halfbrick Studios

Η Halfbrick Studios Pty Ltd (συνήθως αναφέρεται απλά ως Halfbrick) είναι μια εταιρεία προγραμματισμού βιντεοπαιχνιδιών που εδρεύει στο Μπρίσμπεϊν της Αυστραλίας. Η εταιρεία ιδρύθηκε το 2001 από έξι άτομα σε ένα υπόγειο στο Μπρίσμπεϊν και κυρίως εργάστηκε για άδεια παιχνίδια μέχρι το 2008. Κυκλοφόρησαν τα πολυβραβευμένα βιντεοπαιχνίδια: "Fruit Ninja" (2010) και "Jetpack Joyride" (2011).

Έως το 2015 το "Fruit Ninja" είχε ξεπεράσει τα 1 δισεκατομμύριο download's.
Ικιντσί Αλχασαβά

Το Ικιντσί Αλχασαβά (επίσης, Αλχασάβα Βτορόγιε και Ικιντζί-Αλχάσοβα) είναι ένα χωριό της επαρχίας Γκοϊτσάι του Αζερμπαϊτζάν. Βρίσκεται στο βορειοανατολικό μέρος της χώρας.
Πασάλι Τρέτι

Το Πασάλι Τρέτι (επίσης, Πασάλι Τρέτ'ι, Ορτά Πασάλι, και Πασάλι Τρετίι) είναι ένα χωριό της επαρχίας Χατζιγκαμπούλ του Αζερμπαϊτζάν. Βρίσκεται στο βορειοανατολικό μέρος της χώρας.
Γκιουβεκέντ

Το Γκιουβεκέντ (επίσης, Γκιούβεκεντ) αποτελεί χωριό και δήμο της επαρχίας Αγκντάς του βορειοδυτικού Αζερμπαϊτζάν. Έχει πληθυσμό 1,486 κατοίκων.
Σορμπάτσι Βτόριγιε

Το Σορμπάτσι Βτόριγιε (επίσης, Σορμπάντσι) είναι ένα χωριό της επαρχίας Χατζιγκαμπούλ του Αζερμπαϊτζάν. Βρίσκεται στο βορειοανατολικό μέρος της χώρας.
Therme Vals

Τα λουτρά Therme Vals (Τέρμε Φαλς) είναι μέρος του ομώνυμου ξενοδοχειακού κτιριακού συμπλέγματος στο χωριό Φαλς (),

που ανήκει στο καντόνιΓκράουμπυντεν της Ελβετίας, στις Κεντρικές Ανατολικές Άλπεις. Τα δύο κτήρια, με το ξενοδοχείο να προηγείται χρονικά,

χτίστηκαν σε διαφορετικές χρονικές περιόδους και είναι ανεξάρτητα μεταξύ τους. Το κτήριο των λουτρών βρίσκεται επάνω από τις μοναδικές ιαματικές πηγές σε όλο το Γκραουμπούντεν .

Ο αρχιτέκτονας των λουτρών είναι ο Ελβετός, Πέτερ Τσούμτορ.

Η μελέτη για τον σχεδιασμό των λουτρών ξεκίνησε το 1994 και ολοκληρώθηκε το 1996, ενώ το κτήριο εγκαινιάστηκε το 1997. Ο στόχος της δημιουργίας των λουτρών ήταν να αποτελέσει έναν πόλο έλξης για νέους επισκέπτες, προσφέροντας μια αναβαθμισμένη εμπειρία χαλάρωσης και αναψυχής και αναδεικνύοντας τη φιλοσοφία του λουτρού.
Γροιλανδική Θάλασσα

thumb|right|300px|
thumb|right|300px|Η Γροιλανδική Θάλασσα

Γροιλανδική Θάλασσα (δανικά: "Grønlandshavet") ονομάζεται η θάλασσα που βρίσκεται ανατολικά της Γροιλανδίας, δυτικά του αρχιπελάγους Σβάλμπαρντ, νότια του πορθμού Φραμ, βόρεια και βορειοδυτικά της Νορβηγικής θάλασσας και βόρεια της Ισλανδίας και του πορθμού της Δανίας. Η Γροιλανδική θάλασσα ορίζεται συχνά ως τμήμα του Αρκτικού ωκεανού, και μερικές φορές ως τμήμα του Ατλαντικού ωκεανού.
Η θάλασσα έχει αρκτικό κλίμα, με βόρειους ανέμους και θερμοκρασίες που σπάνια ξεπερνούν τους 0 °C. Είναι ένας σημαντικός τόπος αναπαραγωγής της φώκιας "Παγόφιλος ο γροιλανδικός" (Pagophilus groenlandicus) και της "Κυστοφόρου φώκιας" (Cystophora cristata) ενώ έχει χρησιμοποιηθεί για το κυνήγι φώκιας για περισσότερα από 200 χρόνια.
Big Ant Studios

Η Big Ant Studios είναι Αυστραλιανή εταιρεία ανάπτυξης βιντεοπαιχνιδιών που ιδρύθηκε από τον Ross Symons το 2001. Αρχικά γνωστή ως Bullant Studios, ειδικός στο είδος προσομοίωσης αγώνων, η εταιρεία άλλαξε το όνομά της σε Big Ant Studios το 2005 και έχει επεκτείνει το χαρτοφυλάκιό της που περιλαμβάνει μια μεγάλη ποικιλία από είδη παιχνιδιών για την τρέχουσα και την επόμενη γενιά της πλατφόρμας.

Η Big Ant Studios έχει κυκλοφορήσει τίτλους για το Xbox One, Xbox 360, PlayStation 4, PlayStation 3, PlayStation 2, PlayStation Vita, PlayStation Portable, Wii, Game Boy Advance και Microsoft Windows.

Τον Δεκέμβριο του 2012, η Big Ant Studios κυκλοφόρησε το βιντεοπαιχνίδι Jetpack Joyride για τους χρήστες PlayStation 3 και PlayStation Vita. Αυτή ήταν η πρώτη φόρα της εταιρείας που κυκλοφόρησε "Freemium" παιχνίδι και ένα από τα πρώτα που πρέπει να επιτραπεί για το PlayStation Network.
Chameleon

Chameleon είναι ο τίτλος του πέμπτου άλμπουμ του γερμανικού power metal συγκροτήματος Helloween, το οποίο κυκλοφόρησε στις 31 Μαΐου του 1993 μέσω της δισκογραφικής εταιρείας ΕΜΙ Records.

Οι ηχογραφήσεις του δίσκου πραγματοποιήθηκαν τo 1992 στο Chateau du Pape του Αμβούργου της Γερμανίας, ενώ η μίξη του έγινε στα Scream Studios του Λος Άντζελες.

Αυτός ήταν ο τελευταίος δίσκος του συγκροτήματος με τον Μίκαελ Κίσκε στα φωνητικά και τον Ίνγκo Σβίχτενμπεργκ στα τύμπανα και χαρακτηρίστηκε από μία μεγάλη αλλαγή στον ήχο των Helloween, κινούμενο σε ροκ ρυθμούς με πλήκτρα και μία παιδική χορωδία.

Με εξαίρεση την Ιαπωνία, το άλμπουμ δεν γνώρισε εμπορική επιτυχία, αν και συνοδευόταν από τέσσερα σινγκλ, τα «"When The Sinner"», «"Windmill"», «"Step Out of Hell"» και «"I Don't Wanna Cry No More"», για το πρώτο εκ των οποίων γυρίστηκε και βίντεο κλιπ.

Μετά την περιοδεία του δίσκου, η οποία πραγματοποιήθηκε το φθινόπωρο του 1993 στην Ευρώπη, το μικρόφωνο του συγκροτήματος ανέλαβε ο Άντι Ντέρις και τα τύμπανα ο Ούλι Κους.